
Gobierno lo cuminsa caso contra SOGA y lo stop di paga e contratista OHL/Arellano 

Mester pone un paro n'e situacion na Hospital 



AYERA awa torencial a cay rond Aruba y a afecta tambe Hospital, 
fuertemente. Awa ariba y awa abao, y hasta a afecta e Cuido Medico. Pesey 
Ezzard Cilie a notifica Minister Dangui Oduber, cu e no por mas. E ta 
responsabel pa cuido den Hospital, pero e no ta para responsabel mas pa tur 
otro asunto. Ta pone tur cos den man di Minister Dangui Oduber. Gobierno 
a dicidi di demanda SOGA p’e continuo fayonan cu tin den construccion 
di Hospital y maske cuanto carta a ser manda, aparentemente nada tabata 
wordo haci. Awor ta basta, Cada ken mester asumi nan responsabilidad. 

Lider di partido AVP Mike Eman: 

"Loke ta pasando na Aruba ta algo 
constitucionalmente inaceptebel" 



“E situacion ta uno sumamente serio”, 
asina lider di AVP, di e partido mas 
grandi di Aruba Mike Eman a bisa du- 
rante un rueda di prensa riba e carta 
cu Gabinete Wever-Croes a manda 
Hulanda den cual ta notifica Gobierno 
Hulandes cu e ley di LAFT cu a pasa 
den Parlamento algun luna pasa, no ta 
bay wordo ehecuta. 

Durante e reunion di Conseho di Re- 
ino cu a tuma lugar na Hulanda unda 
tin masha hopi speculacion cu lo bin 
cu un Koninklijk Besluit pa motibo cu 
e actual Gobierno no ta cumpliendo cu 
e protocol firma dor di Prome Minister 
Wever-Croes y Minister Ruiz Maduro 
di Finanza. 

Mike Eman: “Den e protocol Gobierno 
a priminti Hulanda cu lo bin cu un 
CAFT nobo den cual ta regla e poder- 
nan cu RMR ( RijksMinisteraad) tin 
pa loke ta finanza publico di Aruba. 
Na momento cu e ley a bay Parlamen- 
to, miembronan di Parlamento cu ta 
sostene Gobierno aki a cambia e ley 
aki di tal forma cu tur e podernan cu 
RMR tabatin pa ta parti di e vigilacion 
riba Finanza Publico di Aruba a wordo 
saca for di e ley cu consentimento di 
e propio Gobierno, cu tabata presente 
den Parlamento n’e momento ey. 

Riba un pregunta specifico di miembro 
di Parlamento Richard Arends, Gobi- 
erno a notifica kico t’e posicion di Go- 
bierno pa loke t’e amienda cu a wordo 
entrega y aproba. 

Gobierno a bisa cu e mes tabatin gana 
di cambia e ley den cuadra di e amien- 
da manera el a wordo presenta”. 


Asina ta cu e cambionan den e ley ta- 
batin aprobacion di Gobierno. Pesey 
ta straño, segun Mike Eman cu ayera 
nan a haya tende cu Gobierno a man- 
da Parlamento un carta caminda Go- 
bierno despues di tres luna ta manda 
bisa cu un ley cu nan a pasa lo no wor- 
do ehecuta dor di Gobierno. Eman ta 
haya henter e situacion aki uno masha 
preocupante mes. 

“Normalmente, aunke ta berdad cu 
ultimo tempo nos ta bibando den hopi 
cos cu no ta normal den nos pais, nos 
leynan y custumbernan constitucional 
ta bisa cu awe no por tin Gobierno mas 
basa riba e hecho cu un Gobierno ta 
bay encontra di un ley cu a wordo pasa 
y aproba dor di Parlamento”. 

Literatura ta mustra cu semper cu tin 
un conflicto entre Parlamento y Gobi- 
erno e base di salida t’esun di e ‘ver- 
trouwensregel’. 

De vertrouwensregel houdt in 
dat een minister , staatsseçz 
retaris of het kabinet als ge- 
heel moet aftreden als zij niet 
langer het vertrouwen ge- 
nieten van het parlement. 
Bij een conflict tussen regering 
en parlement heeft de regering 
ook de mogelijkheid niet af te 
treden, maar het parlement te 
ontbinden Q2L nieuwe verkiezinz 
gen uit te sçhrjjven . in de hoop 
dat de nieuw gekozen Parlement 
het kabinet ofde minister wel het 
vertrouwen geeft. 

Gobierno cu tabata presente duran- 
te tratamento di e amienda a bay di 
acuerdo creando asina e espectativa 
cu e ta bay ehecuta e cambionan den 
e ley. 

Mike Eman a bisa cu e conoce sr. Ady 
Thijsen hopi bon y pa diferencianan 
di opinion cu e por tabatin cu ne e 


sa cu riba e punto di autonomia y di 
reparticion di podernan y estado di 
derecho e semper ta pone e posicion 
pa loke ta nos estado di derecho hopi 
dilanti den tur su presentacionnan. 

“Pa mi ta hopi interesante pa sa con 
un persona asina cu a cambia un ley 
p’asina cambia influencia di Gobi- 
erno Hulandes den finanza publico 
di pais Aruba, lo acepta cu cuarto pa 
diezdos, Gobierno sin wink’ ta bisa 
di no ta bay ehecuta un ley cu mayo- 
ria di Parlamento a pasa.” 

“Awe nos tin un Gobierno cu a gaña 
Parlamento, pais Aruba y comuni- 
dad di Aruba cu nan a cambia un ley 
pa supuestamente salvaguardia au- 
tonomia di pais Aruba y awe a coy e 
ley y a tir’e den prullenbak. 

Algo constitucionalmente inacepta- 
bel. Nos ta pidi comunidad, gremio, 
institutonan y tur cu mester sal- 
vaguardia estado di derecho di nos 
pais pa nos keda vigila per minuut 
kico ta bay pasa n’e momentonan 
aki, pasobra segun e reglanan con- 
stitucional ayera nos no tin un Go- 
bierno cu tin un base di sosten den 
Parlamento di Aruba. Esaki pasobra 
Gobierno a manda bisa Parlamento 
cu e no ta bay ehecuta un ley asina 
crucial cu Parlamento a pasa den 
presencia di gobernantenan di e ac- 
tual Gobierno.” 

Conseho di Gobierno di Reino a haya 
e carta di diarazon caba den cual 
Gabinete Wever-Croes a notifica 
nan cu nan no ta bay ehecuta e ley 
di CAFt (LAFt). Cerca nan tambe 
un luz mester a cende cu democra- 
cio di Aruba ta coriendo peliger cu e 
ultimo desaroyonan aki, segun Mike 
Eman. 

Prome Minister Evelyn Wever-Croes: Aruba no a haya KB, pero 

Aruba ta haya tempo y espacio pa atende cu tur reto 



Conseho di Minister di Reino diabierna mainta a trata 
e tema di supervision financiero di Aruba. Prome cu 
e reunion Gobierno di Aruba a pidi tanto Parlamento 
di Aruba como Conseho di Minister di Reino tempo y 
espacio. 

Tempo y espacio pa cumpli cu e protocol cu menos pre- 
sion, pa traha riba finansa publico duradero y pa traha 
riba un organo di supervision independiente. 
Mientrastanto lo sigui traha cu CAFT y e ley di LAFT, 
mientras ta prepara e organo di supervision indepen- 
diente. 


Gobierno atrabes di Minister Plenipotenciario Guill- 
fred Besaril a informa Conseho di Minister di Reino di 
e plannan y e leynan riba cual ta wordo traha awor pa 
logra esaki. 

Den su carta, Gobierno di Aruba a indica cu Gobierno 
tin e compromiso di saca Aruba for di e situacion finan- 
ciero dificil y cu lo atene n’e protocol. 

Ademas, Gobierno di Aruba a splica kico tur ta haci- 
endo pa atende cu e tema financiero. Y e pasonan ta 
dunando resultado, pasobra IMF y Standard & Poors 
a duna Aruba un bon evaluacion, y ultimo CAft tambe 
a duna un bon evaluacion di e entrada y gastonan di 
Gobierno pa prome mitar di 2019. 


E peticion aki di Gobierno di Aruba ta pa trece tranki- 
lidad pa Gobierno por atende cu e retonan financiero cu 
ta hopi grandi. 

E magnitud di e problemanan financiero causa p’e 
Gobierno anterior, combina cu e impacto di e crisis di 
Venezuela, ta pone un presion enorme riba Gobierno di 
Aruba. 

No tin tempo awor pa discusionnan cu Parlamento of 
Conseho di Minister di Reino. 


Conseho di Minister di Reino a bay di acuerdo cu e peti- 
cion di Gobierno di Aruba. Nan ta reconoce cu Aruba ta 
tumando pasonan grandi den e bon direccion. Nos no ta 
ainda caminda cu nos mester ta, pero nos ta riba e bon 
caminda. Por lo demas, riba nivel di Departamentonan 
di Gobierno, lo delibera riba e detayenan di e organo 
nobo di supervision. 


Un KB, manera opositornan a bin ta anuncia ya pa lu- 
nanan, cu esaki a wordo evita. 


“Nos a purba tene cuenta cu e deseo di 
Parlamento pa regla e supervision 
financiero di acuerdo cu nos Constitucion, 
y cu preocupacion di Conseho di Minister 
di Reino, pero nos mester di mas tempo y 

espacio. 

Mi ta extende un invitacion na 
oponentenan pa bin para na banda di 
bienestar di nos pueblo, y no desea malo 
pa Aruba. Tampoco tin un crisis 
constitucional manera cu nan a insinua, 
nos ta haciendo locual constitucionalmente 
ta posibel y locual ta responsabel y bon pa 
Aruba. Gobierno di Aruba ta tratando di 
tene cuenta cu e preocupacionnan di tanto 
Parlamento di Aruba, como di Conseho di 
Minister di Reino, y trece trankilidad bek”, 


Aruba no a yega ainda caminda e mester ta, pero nos ta 

riba e bon mmbo, segun Evelyn Wever-Croes. Prorae Minis te r Evel y n Wever-Croes a duna di conoce. 

% Minister Dangui Oduber: 

Desaster na hospital ta 
refleha e falta di seriedad 
di Gabinete anterior 





AYERA mainta Horacio E. Oduber Hospital (HOH) a haye 
confronta cu un desaster di awa un biaha mas. Minister 
Dangui Oduber a bay haci un bishita di inspeccion pa 
mira e daño ocasiona y tabata hopi indigna pa mira locual 
ta pasando na un edificio nobo cu ta costa pueblo miyones. 
Un proyecto cu ainda no a ni termina y cu ya caba por wak 
cuanto problema el a ocasiona. 

“E desaster aki ta refleha e falta di seriedad di e Gabinete an- 
terior. Bo por mira claramente cu Gabinete Mike Eman 1 y 2 a 
bende pueblo un 6 pa 9, na unda a papia den palabranan grandi 
cu e proyecto aki lo ta uno di calidad halto, cu e lo ta un joya, pero 
a resulta di ta un proyecto mediocre”, Minister Dangui Oduber a 
expresa den un tono serio. 

E mandatario a duna di conoce cu lo haci tur cos necesario pa 
pone responsabel esnan cu ta culpabel di e desaster aki. 

Minister Dangui Oduber: “E hecho cu nos tur como pueblo mes- 
ter bay paga un otro aventura di Mike Eman y su bandidonan ta 
un dolor inmenso pa pueblo henter. Nos a alerta for di tempo di 
oposicion cu esaki lo bay pasa y awe lamentablemente nos tur tin 
cu biba cu e consecuencianan.” 

E mandatario ta invita sr. Mike Eman conhuntamente cu tur e 
personanan cu a sostene e desaster aki pa bay hospital y wak pa 
nan mes e desaster cu nan a laga pa pueblo. 

“Asumi bo responsabilidad y duna cara. Tin e decencia a lo menos 
pa pidi pueblo sorry y acepta bo eror”, Minister Dangui Oduber a 
bisa na final, dirigiendo su mes na sr. Mike Eraan y partido AVP. 

En conexion cu exposicion comercial awe dia 21 september 

KvK a reuni cu representantenan di 
Risaralda encuanto e posibi lidadnan den 
sector di # Medical Tourism # na Colombia 



DIAHUEBS 19 di september Camara di Comercio y In- 
dustria di Aruba (KvK) a tene un reunion informativo den 
colaboracion cu representantenan di e cuidad di Risaralda, 
Colombia. E motibo di e reunion ta pa haya informacion en- 
cuanto e mision comercial di diferente empresa di e cuidad 
di Risaralda. Nan ta di bishita na Aruba y a pidi pa haya e 
oportunidad pa presenta kico Risaralda tin pa ofrece cu ta 
aporta n’e sector di turismo y “Medical Tourism”. 

Directiva di KvK y representante di ATIA tabata presente 
y a intercambia ideanan con pa crea enlacenan comercial 
cu negoshinan di Aruba. 

RISARALDA, COLOMBIA: UN DESTINACION DI 
WELLNESS & HEALTH 

E representantenan di Risaralda a elabora riba kico nan ci- 
udad tin di ofrece pa loke ta servicionan pa salud, bienestar 
y turismo. Un grupo di mas o menos 30 persona entre cua 
tin representante di e sector publico di Risaralda y tambe 
diferente institucion priva manera e Camara di Comercio 
di Pereira y e oficina di conferencia y otro negoshinan di 
Risaralda. 

Tur e participantenan a bin cu e meta di forma parti di 
un exposicion di nan producto y servicionan den e sector 
di Wellness Tourism. Parti di nan mision na Aruba ta pa 
explora ki sorto di colaboracion por existi y compronde con 
e producto ‘Aruba’ ta funciona. Nan kier haya conocemento 
riba e forma con e mercadeo ta hinca den otro y cu ta haci 
Aruba un destinacion atractivo. 



EXPOSICION NA ARUBA RENAISSANCE CONVENTION CENTER 

Dia 21 di september e grupo di Risaralda lo ta presente den 
Renaissance Convention Center pa forma parti di un ex- 
posicion caminda nan lo presenta kico tur nan tin di ofrece. 

For di 9:00 AM te cu 6:00 PM e diferente representantenan 
di Risaralda lo ta disponibel pa encontra cu e publico y co- 
merciantenan local. 

KvK kier extende un invitacion na pueblo completo y en 
particular comerciantenan den e sector di medical tourism, 
wellness & health pa bishita e exposicion y explora e dife- 
rente oportunidadnan cu Risaralda tin di ofrece. 

Si bo ta desea mas informacion encuanto e mision comer- 
cial, por tuma contacto via businessinfo@arubachamber.com 
of yama na 582-1566 ext. 27/42/30. 

Minister Dangui Oduberen conexion cu Dia Internacional di Alzheimer's: 

Comprension y sosten ta necesario pa 
personanan cu ta duna cuido medico 



E malesa conoci como ‘Alzheimer’s 
Disease’ t’e forma mas comun y conoci 
di demencia. E ta un malesa cu ta af- 
ecta e celebro, treciendo cu ne perdida 
di memoria y habilidadnan cognitivo. 
Segun Minister Dangui Oduber, man- 
datario encarga cu Salubridad Publi- 
co, mester tin comprension y tambe 
brinda sosten na personanan cu ta 
duna cuido medico, specialmente ora 
ta trata di un malesa manera Alzheim- 
er’s. 

E malesa aki ta uno cu internacionalmente 
ta afecta hopi persona, specialmente hende 
muher. Aki na Aruba e no ta un excepcion. 
E fastioso di e malesa ta cu poco poco e per- 
sona ta bay perdiendo e memoria cu e tin, 
lubidando ken ta su famia, amigonan etc. 



60 MESTER D/ WASTE BUCKET RESIDENCIAL 
OF COMERCIAL? 


es&tesw 


20 yrd 
lig Budcat 


15 yrd 

Juniar Buck«f 


70 vrd 


Smafil Buckef 



“E ta un malesa doloroso cu no ta deseabel pa ningun persona. Ta 
yega un momento cu maske e curpa tey, practicamente e persona 
cu nos conoce no tey mas”, Minister Dangui Oduber a splica. E 
mandatario ta bisa cu hopi biaha t’e famia ta wordo afecta grande- 
mente den e caso aki. 

Minister Dangui Oduber: “P’e motibo aki mi ta urgi tur persona 
den comunidad cu tin un conoci of familiar cu ta pasando den e 
malesa aki, pa laga nos tin comprension p’e famia directo y tambe 
brinda nan sosten.” 

Segun e mandatario, tin un ekipo cu ta haciendo sondeo pa wak 
na ki forma ta mas mihor pa como Gobierno asisti personanan cu 
mester atende cu un familiar cu tin Alzheimer’s. 

“E idea ta pa por yuda facilita maske ta un poco e bida di e 
persona(nan), ya sea profesionalnan of persona na cas cu ta duna 
e cuido medico na personanan cu Alzheimer’s”, e mandatario a in- 
dica. 

Finalmente Minister Dangui Oduber ta invita tur persona pa bus- 
ca mas informacion posibel tocante e malesa aki, p’asina ta alerta 
tambe di sintomanan ya cu esaki por bati na porta di ken cu ta. 

Loke tur esnan cu a denuncia a spera for di basta tempo 

Leoncio Corona a keda deteni pa estafa, desfalco 


TABATA ayera mainta, cu e conocido estafador 
Leoncio Corona a keda deteni, kende tabata wor- 
do busca pa algun tempo caba. Hopi di esnan cu a 
denunci’e a spera su detencion for di hopi tempo 
caba. Hopi a cuminsa duda den nos Ministerio Pu- 
blico y tin di nan a kere, cu tumando na cuenta cu 
Leoncio Corona ta un amigo personal di Minister 
Otmar Oduber y ta un fiel campañador di partido 
POR, a kere cu dirigentenan di dicho partido lo 
tin man riba su cabez. 

Tabata un Team di Recherche a yena na un sitio 
di construccion, baha Corona for di auto y pasa na 
detene su persona. Tur esaki tin di haber cu vari- 
os caso di estafa cu a ser menciona varios biaha, 
den un o mas publicacion/entrevistanan cu dife- 
rente victima di estafa na man di Leoncio Corona. 

Leoncio Corona tabata tuma placa pa p.e. fix tere- 
no pa nan of permiso. Pero nunca a entrega recibi, 
y pesey tur biaha na radio Corona ta bisa di no tin 
miedo di ningun investigacion. 

Varios di nan a pone denuncia, ta papiando di 
mas di 10 denuncia den su contra y awor el a keda 
deteni. 

Depende con Leoncio Corona canta, y si el a com- 
promete un of mas mandatario den su estafa. 




m 



MlNl5TE* lapuQUCQ 




Manda bo e-mail na noticia@awemainta.com 

Arugas a celebra 40 aña di hubileo di sra. Ina Irausquin 


RECIENTEMENTE Arugas a celebra 40 aña 
cu sra. Ina Irausquin a drenta servicio di e com- 
pania trahando tur e tempo aki fielmente y in- 
cansable. 

Durante e añanan aki, sra. Ina Irausquin a traha 
den Departamento di Administracion. Sra. Ina 
ta un empleada ehemplar y hopi responsable pa 
su trabao. Den transcurso di su carera sra. Ina a 
conoce y a pasa dor di varios fase di cambio den 
nos empresa y a crece hunto cu Arugas. 

Directiva, gerencia y tur colega a felicita sra. Ina 
Irausquin y famia cu e logro importante aki y ala- 
bez ta gradici sra. Ina pa su lealtad y dedicacion 
infalible n’e compania. 



Aruba Tourism 
Authorty a honra 
bishitante leal 
y amigabel na 
Aruba Beach Club 


ARUBA 


TIMESHARE 
FOR SALE BY OWNER 



UNIT # 304 - WEEK 32 
1 BEDROOM DELUXE SUITE 
SLEEPS 5 PEOPLE 


• 2 X QUEEN BEDS 

(1 IN BEDROOM & 1 PULLOUT BED IN LIVING ROOM ) 

• KITCHENETTE 

• 3RD FLOOR 

( BALCONY VIEW OVERLOOKING THE RESORT) 

PRICE: $5,500 

INTERESTED PLEASE CALL 583-1400 
DURING OFFICE HOURS 



RECIENTEMENTE Aruba Tourism Authority tabatin e gran placer di 
honra bishitante leal y amigabel, como bishitante di Embahadora di 
bon boluntad, biniendo Aruba. 

E titulo honorario simbolico aki a wordo presenta den nomber di Minis- 
ter di Turismo, como muestra di aprecio na huespednan cu tin 10, 20, 35 
aña bishitando nos isla consecutivamente. 

E honrador presente: Sr. Andres & Sra. Louise Abeal residencia 
for di New Jersey. 

Huespednan ta miembro leal y ta encanta nos isla su bunitesa, e cordi- 
alidad di nos hendenan, nos clima y nos playanan, E seguridad inmenso, 
seleccionan di restaurantnan shopping for di exclusivo pa elegancia y 
hopi otro actividad cu nos isla tin pa ofrece. 

E certificado aki a wordo presenta dor di srta. Darline S. de Cuba, 
representando Aruba Tourism Authority hunto cu miembro di Aruba 
Beach Club. 

Parlamentario Benny Sevinger di AVP: 

Prome Minister tin pueblo pega den 
bocht, anto e conductor a bula afo 

Su famianan si el a fix prome cu subi trein! 


NO tin alivio pa pueblo pa cu e situa- 
cion malo cu a wordo crea pa Gabinete 
Wever Croes ta loke miembro di frac- 
cion di AVP, sr. Benny Sevinger a mus- 
tra a base di declaracion haci pa Prome 
Minister Evelyn Wever Croes den su 
discurso teni dialuna anochi. 

No solamente esey, pero ningun mo- 
mento Prome Minister tabatin un solo 
mensahe di speransa of alivio pa pueb- 
lo. 

Gobierno no a bisa cu lo bay reduci e 
medidadnan cu nan a tuma, alcon- 
trario Prome Minister ta pidi compren- 
sion p’e siguiente pakete di medid cu 
tin cu bin. 

Segun Sevinger, Evelyn Wever Croes 
a mustra bon cla cu pueblo ta den un 
bocht aworaki pa loke ta maneho di su 
Gobierno y na mes momento a mustra 
cu tin mas medida na caminda y cu su 
Gobierno lo sigui hinca man den carte- 
ra di pueblo pa haya mas placa pa sigui 
previlegionan pa famia y sponsornan. 
“Ningun momento Evelyn a bisa pueb- 
lo kico e tin pa pueblo pero solamente 
a sigui culpa Gobierno anterior, hun- 
gando rol di victima, mientras cu du- 
rante di campaña electoral el a sigura 
pueblo cu e tin solucion pa tur cos, cu e 
lo cambia tur cos sin cu e mester tuma 
medida. 

Pueblo ya caba a haya sa e realidad di e 
Prome Minister, caminda e no a cumpli 
cu absolutamente nada di tur cos cu el 
a priminti di lo bay haci. Alcontrario a 
haci lo opuesto. 

Casi dos aña den gobernacion ainda 
Gabinete Wever Croes no tin un cos 
positivo pa duna pueblo, ni e gasolin 
barata cu el a priminti, ni reduccion di 
edad di pensioen cual tabata su propio 
conseho como Director di Departamen- 
to di Impuesto, tampoco reduccion di 
prijs di awa y coriente, tampoco a subi 
salario minimo cu Afl 500,= manera 
priminti. Gañamento so. 


Na lugar di duna pueblo un alivio pa 
nan por tin mas pa gasta den economia 
di e pais, Gabinete Wever Croes a au- 
menta tur producto creando inflacion di 
mas di 10% cu consecuencia cu pueblo 
ta cumprando menos. 

Ora cu scucha un Prome Minister di 
nos pais bisa pueblo cu su persona ta 
sorprendi cu loke nan a haya di e Go- 
bierno anterior, ta un otro mentira fla- 
grante di e Prome Minister di nos pais 
cu no tin capacidad ni sinceridad pa 
papia berdad. 

Tur cifranan nan tabatin den nan posi- 
cion dor di jaarverslagnan, Rekenka- 
mer, CAft y departamentonan di Gobi- 
erno. 

Ta increibel pa scucha Prome Minister 
Evelyn cu cara di palo bisa pueblo cu 
su Gobierno ta den un bocht n’e mo- 
mentonan aki, cual ta mesun cos cu e 
bisa pueblo pa wanta duro ya cu tin 
mas medida na caminda. 

Aruba tin un Prome Minister cu tin 
como arte gañamento y e ta haci’e asi- 
na bon cu e mes ta kere cu nos ta kere. 
Evelyn mes a cuminsa kere e dispa- 
ratenan cu e ta conta tur dia sin pensa 
cu pueblo t’esun cu ta sufri. 

Cu otro palabra, pueblo ta den un bocht 
n’e momentonan aki, sperando riba e 
sla cu ta bin dor di e medidanan nobo 
(sugar tax, Serlimar). 

Sinembargo, mientras cu pueblo ta den 
bocht sperando pa subi caminda recto, 
pueblo por ripara cu pa miembronan di 
famia y esnan den Gobierno, e futuro 
ta briyante ya cu tur cu ta famia, yega 
na famia, namora di famia, pension- 
adonan den famia, a haya nan parti di 
Gabinete Wever Croes. 

Rumannan ta tur caminda den edificio 
di Cocolishi, ganando miles di florin y 



kendenan no ta sinti e inflacion ocasio- 
na pa Gobierno di Evelyn, yiunan den 
servicio, primonan cu hasta haya prob- 
lema cu husticia pa corupcion awordo 
gefix y ganando miles di florin den re- 
fineria Aruba. 

Bennys Sevinger a sigui splica cu Omo 
Rudy cu contract, como consehero di 
Minister di Husticia, mientras cu den 
pasado e propio Gobierno di MEP a bay 
di acuerdo pa kita parti di e cartera di 
Husticia for di dje pa motibo di bende- 
mento di paspoort, pero awe ta strika 
placa cu ta wordo ranca for di saco di 
pueblo. 

Si tin placa pa biahamento, pa bay tur 
parti di mundo, wak tur skina di mun- 
do, pero den hopi cas placa no ta yega 
pa famianan por paga coriente, awa y 
pone pan riba mesa. 

Muchanan cu a bay scol e aña aki cu 
inform bieu ya cu placa no a yega pa 
nobo y asina por sigui menciona can- 
tidad di situacion cu ta hopi serio na 
man di Gabinete Wever Croes. 

No por ta otro tampoco ora cu Prome 
Minister Evelyn y su Gobierno a ranca 
270 miyon caba for di cartera di pueblo, 
for di economia di e pais y por lo pronto 
pueblo y comercio lo keda den e bocht 
di Gabinete Wever Croes, mientras cu 
Premier hunto cu famia y amigo, spon- 
sor y sostenedonan di partido, ya ta 
bayendo hopi leu, casi for di bista di 
pueblo, ya cu pa nan si tin placa,” Par- 
lamentario Benny Sevinger a declara. 

Stichting Deugdelijk Bestuur Aruba (SDBA): 

Ley nobo di recoge y procesa desperdi cio 
contra principionan di bon gobernacion 


DEN prome siman di september 2019, e proyecto di ley pa 
cambia ley di Serlimar pa loke ta concerni recogemento y 
procesamento di desperdicio a sali pa prome biaha den pub- 
licidad. 

E concepto aki ta contene varios intencion cu ta diametral- 
mente contra intencion di e Gobierno di coalicion di tuma 
bon gobernacion, transparencia, integridad y interes gen- 
eral como su guia principal. Kico asina t’e criterionan di 
bon gobernacion cu ta viola actualmente? 

Uzo eficiente y efectivo di recursonan humano, financiero y 
material 

E intencion di Gobierno di coalicion pa trece tur actividad 
relaciona cu desperdicio bao di e empresa estatal ‘Sui Ge- 
neris’ Serlimar, cu ta cay directamente bao di Ministro en- 
carga cu Infrastructura, Otmar Oduber, ta contene tur el- 
emento pa un fracaso, bao di cual tin principalmente esun 
di contene gasto. 

Manera por deduci di e prome parafo di e Introduccion di e 
‘Memorie van Toelichting’, ‘e empresa’ desde su institucion 
na 2005 (14 aña caba anto!) ta lidia cu deficit financiero. 
Aparentemente un bon administracion financiero ta ‘one 
bridge too far’ pa ‘e empresa’ aki. 

E anterior introduccion algun tempo pasa di un tarifa gen- 
eral pa recoge desperdicio a resulta caba den un problema 
sin solucion pa ‘e empresa’. 

Entre 2015 y 2017 so caba, ‘e empresa’ a resulta incapaz di 
cobra Afl. 41 miyon (!) na cobransa pendiente. Un cantidad 
di cliente cu si a cumpli cu e cobransa, a bira victima di 
esaki. 

Raad van Advies (RvA) ta constata tambe anto bastante 
desafio den e set up proponi... 

Un desafio adicional t’e extra responsabilidadnan cu e 
proyecto di ley tin intencion di otorga na ‘e empresa’. Esey 
ta posibel solamente atrabes di tuma mas personal na tra- 
bao. Esaki lo conduci na gasto adicional di personal, cu na 
2015 tabata Afl. 12,3 miyon, pero na 2018 ya a subi te na 
Afl. 14 miyon. Cu esaki, Gobierno ta hay’e den problema cu 
e acuerdonan cu CAft pa reduci gastonan di personal. 
Ademas lo ta un pregunta si ‘e empresa’ lo por cumpli cu e 
rekisitonan di mantencion. Esey lo pone e entidad den un 
posicion excepcional den gobernacion. Tur e puntonan aki 
hunto ta trece bastante riesgo cu nan. E costonan cu ya ta 
calcula bastante halto por resulta di ta hopi mas halto ai- 
nda, pa via di e deficiencianan menciona den un fase mas 
lat, cu tur consecuencia di esaki. 


CONFIABILIDAD 

Comunidad mester por confia cu gobernacion ta firme den 
su maneho. Asina e actual Gobierno di coalicion a anuncia 
den su publicacion ‘Economic Policy, A strong and resilient 
economy 2019- 2022’ cu lo adopta e principionan di econo- 
mia circular. 

Esey ta encera e.o. cu mas tanto posibel lo separa tur com- 
ponente di ‘desperdicio’ y pone esey disponibel pa re-uzo. 
Esaki ta yuda combati agotacion rapido di materia prima, 
ta alivia medio ambiente y ta disminui e ‘carbon footprint’. 

E uzo di un ‘insinerado’ cu ta kima tur desperdicio sin mas 
ta pone tur e principionan aki un banda y como tal ta bay 
linea recta contra e maneho gubernamental stipula. 

Tambe inversionista mester por confia cu Gobierno(nan) ta 
cumpli cu nan compromiso y acuerdonan. Esaki ta di par- 
ticular importancia den caso di inversion grandi. Empre- 
sanan grandi hopi biaha ta tarda varios decada pa recupera 
nan inversion. 

Na 2008 MetaCorp a haya di Gobierno e derecho di erf- 
pacht pa un tereno grandi ‘pa procesamento di desperdicio’. 
A base di esaki e empresa subsidiario EcoTech/EcoGas en 
berdad durante varios aña a haci inversionnan consider- 
abel, prome pa separacion di desperdicio y seguidamente 
a expande cu un procesamento di desperdicio tecnologica- 
mente avansa (pyrolyse) cu e posibilidad (cu te awor no a 
resulta) di produccion di gas pa suministra n’e planta di 
awa y energia di Aruba. 

E proyecto di ley ta stipula den articulo 2, inciso 2 sinem- 
bargo cu Serlimar t’e unico entidad encarga cu maneho di 
desperdicio na Aruba. Cu esey Gobierno no solamente ta 
condena e empresa na un destruccion inmenso di capital, 
pero tambe ta kita di comunidad Arubano un experticio 
acumula importante. 

Aki tambe ta bin dilanti e pregunta huridico si Gobierno, di 
un momento pa otro, por reclama e derecho exclusivo riba 
un actividad economico cu pa decada caba di manera relati- 
vamente exitoso ta ser haci pa sector priva. 

Segun RvA esaki por tin un efecto negativo fuerte riba ac- 
tividad empresarial y economia di Aruba y esaki lo por tin 
un impacto negativo riba clima di inversion. 

Sigui na pagina 11 > 

< Continua di pagina 10 

TRANSPARENCIA (NO INTENCIONAL) 

E proyecto di ley ta trata di duna un imagen di e costonan 
di recoleccion y maneho di desperdicio y e manera con 
tin pensa pa financia esaki. Cu esey ta bira transparente 
cu ainda tin varios bashi den e propuesta di ley; cu e co- 
bransanan pa recoge desperdicio no ta logra ni yega cerca 
na cubri e costonan di recoge desperdicio y cu por lo tanto 
lo ta necesario pa tin otro tipo di cobransa. 

Como tal lo tin un caso di ‘kruissubsidie’. Como cu segun 
e Memorie vanToelichting (Introduccion) “otro empre- 
sanan lo ta liber pa recoge desperdicio”, Gobierno ta crea 
cu esaki un ‘unlevel playing field’. E asina yama kruis- 
subsidie aki, di cual otro empresanan no por dispone, ta 
haci cu Serlimar por ofrece tarifa mas abao. Aki anto ta 
trata di competencia desleal cometi pa gobierno. 

Mes tanto transparente t’e argumento di e Ministro con- 
cerni na ocasion di e firmamento di e MOU entre e em- 
presa priva Ecotech/Gas y e empresa productor di cement 
Colombiano Argo. E ‘envirobales’ cu actualmente ta dera 
den suelo Arubano, por ser uza como combustibel p’e em- 
presa di cement aki. 

Cu esey Aruba tin un producto di exportacion cu ta reduci 
te na un grado importante e acumulacion di desperdicio 
riba e isla. E Ministro responsabel a resisti esaki fuerte- 
mente cu e argumento cu Gobierno ta doño di e desperdi- 
cio y como tal lo no permiti ‘cu e desperdicio aki contribui 
na contaminacion na un otro pais’. 

Un intencion porcierto aplaudible, si esaki no tabata algo 
ridiculo dentro di e contexto Arubano-Colombiano. 

E residuo di desperdicio den e envirobales ta representa 
un cantidad cu ta igual n’esun di un bario den un ciudad 
di tamaño mediano na Colombia. Banda di esey ta uza 
esaki directamente como combustibel den produccion di 
cement, na lugar di kima azeta, cu ta hopi mas dañino. 
Hasta esaki por conduci na un situacion unda e procesa- 
mento di desperdicio por bira mas barata y por pasa e 
beneficio aki pa e cliente. Esaki sigur lo ser aprecia den 
un situacion unda ciudadano ta haya nan mes continu- 
amente confronta cu aumento di gasto, e.o. pa subsidia e 
costonan di desperdicio cu ta keda aumenta. 

INTERES GENERAL? 

E transparencia (no intenciona) menciona aki riba ta 
mustra tambe claramente cu e Ministro ‘cueste lo que 
cueste’ kier realisa un insinerado na Aruba. Esey posible- 
mente ta trece cune cierto efectonan negativo pa interes 
general! 


Tambe en bista di desaroyonan mundial den direccion di 
economia circular, mas y mas pais ta pasa pa deshaci di 
nan insinerado(nan). 

Re-uso di desperdicio gradualmente ta birando e prin- 
cipio di guia. Pero tambe e emision continuo di gran can- 
tidad di huma cu tur tipo di elemento desconoci (pasobra: 
Ta kima TUR cos!), cu por forma un peligro pa salubridad 
publico, ta hunga un papel importante aki. Empresan- 
an ta gasta sumanan grandi na filter pa por cumpli cu 
rekisito ambiental di e paisnan envolvi. 

Na Aruba, pa motibonan no bon conoci, te awe ainda no 
tin un ley ambiental actualisa. Pa un supercontaminador 
manera un ‘upgrader’ esaki lo t’e paraiso na mundo, pero 
tambe pa un empresa cu un insinerado cu ta desea di 
corta gasto y cu ta haya un Gobierno ‘di bon boluntad’ na 
su banda. 

P’e bisiña y turistanan (Renaissance Island) esaki ta 
trece riesgonan di salud inaceptabel cune. 

Pero tambe n’e banda di costo tin cierto riesgo envolvi 
den un insinerado. Aparentemente Gobierno a haci com- 
promiso n’e empresanan interesa di un cantidad minimo 
di 90.000 ton di desperdicio pa aña. 

Calculacion haci di produccion di desperdicio na Aruba 
ta duna sinembargo alrededor di 70.000 ton. Esey por 
implica cu Gobierno lo mester duna e empresa permiso 
pa importa desperdicio di otro pais pa permiti e empresa 
opera na un nivel rendabel. Loke nos no kier haci cu otro 
pais, nos ta haci cu nos mes si! 

Esaki por nifica tambe cu Gobierno mester duna e em- 
presa permiso pa haya e placa cu falta via un aumento di 
e cobransanan pa desperdicio. Ningun di e dos opcionnan 
ta alternativa atractivo pa Aruba. 

Ta bin acerca cu Aruba por haya daño enorme pa fayo di 
e insinerado pa motibo di falta di mantenemento adecua 
(na Aruba un problema general real!) manera n’e mo- 
mento aki ta sosode na Amsterdam pa varios luna caba, 
siendo cu nan ta hopi mas rico. Esaki por trece conse- 
cuencianan financiero cu ta sobrepasa capacidad di Aru- 
ba considerablemente, mientras cu esaki ya caba ta na 
un punto minimo. 

Tambe pa posibel inversionistanan e incertidumbrenan 
aki ta forma un problema grandi. No ta pornada a resulta 
cu ningun di e 17 empresanan cu a duna un ‘muestra di 
interes’ tabata dispuesto di participa den e destaho pu- 
blico. 

Te aki e informe di SDBA; e ultimo parti lo aparece den 
nos edicion di otro siman. 

UB40, Sech, Lunay, Alex Sensation y Jeon 
na Aruba pa Festival Island Takeover 



$0 MetaCorp 


MEMO NA TUR EMPLEADO Dl METACORP Y SUBSIDIARIO 


19 di september 2019 

Na prome luga un pabien y danki grandi pa boso forma civilisa, 
decente y dicidido di manifesta diabierna ultimo dilanti Parlamento 
di Aruba. Boso a demostra con ta expresa preocupacion di nos tur 
den un forma impresionante. 

Dos dia despues Minister Otmar Oduber y Sr. Eduardo de Veer a 
reuni pa busca solucion. Lamentablemente no tin ningun 
indicacion real cu Minister kier cambia su posicion of e contenido 
di e ley cu e a propone pa evita cu EcoGas y EcoTech mester 
cera. 

E ley no ta bisa den tanto palabra cu nos dos empresanan mester 
cera, pero e manera cu e ley ta redacta y su implementacion den 
practica lo tin e resultado lamentabel ey si. 

Nos tin entendi cu Minister, Otmar Oduber, ta pushando pa 
posiblemente pasa e ley door di Parlamento pa fin di proximo 
siman. 

Nos ta prepara pa eventualmente entama un caso pa daño y 
perhuicio pero esey portuma hopi tempo y ta masha desagradabel 
pa un empresa local mester bringa su Gobierno den Corte. Nos a 
purba di tur manera pa haya atencion di Gobierno pero te awe 
tabata envano. 

Nos lo mantene boso informa. 


Wilhelm ncBtraat 17 • Qanjesiad • Arubo • Dutch Cañbbean • Tolephone: f+297} 523-6800 


FOR DI dia 30 di october te cu dia 3 di no- 
vember 2019 e isla di Aruba lo t’e episentro 
di e di dos ‘Island Takeover Festival’. 

Durante un conferensia di prensa na Gon- 
dola Restaurant e representantenan di e 
festival a invitá pueblo di Córsou pa biaha 
pa disfrutá di Aruba como destino y e festi- 
val cu lo tin vários actividad durante 5 dia 
culminando cu e concierto di UB40, Sech, 
Lunay, Alex Sensation, Jeon y hopi mas di- 
abiérné 1 di novémber 2019. 

Despues di un promé edicion sumamente 
exitoso cu hopi bishitante for di Córsou e 
aña aki e festival lo ta mas amplio cu hopi 
actividad banda di e concierto. 

Ampliando e actividadnan rond di e concier- 
to e aña aki lo tin un evento culinario, con- 
ferencia di tecnologia (A-Tech), exposicion 
di arte, ‘Pool Party’ ‘Block Party’ y exper- 
encianan unico dedicá n’e turistanan cu lo 
biaha specialmente p’e evento. 

E concierto mes lo ta mey-mey di e 5 di- 
anan di evento cual lo ta diabiérné dia 1 di 
novémber 2019. E concierto lo tuma lugar 
na Harbor Arena y lo tin diferente seccion. 
Lo tin e seccion general, VIP standing cu ta 
dilanti e esenario y tambe seccion di mesa 
riba e famoso VIP deck. 

Pa mas informashon por bishitá 
www.islandtakeover.com of 
https://www.facebook.com/islandtakeover 

Aruba Beach Tennis Open 201 9 (ABTO 201 9) 

Set up pa Bushiri Arena ta da 



“Tur cos ta canando tremendamento bon”, asina Sjoerd de 
Vries, Director di Beach Tennis Aruba a relata durante un 
combersacion, p’asina aki por ricibi mas informacion riba e 
Aruba Beach Tennis Open 2019. 

For di siman pasa, por a tuma nota, con trabaonan a cum- 
insa na Bushiri, net dilanti AMC Unicon, p’asina segura cu 
e lugar lo ta completamente cla y apto p’e evento mas gran- 
di y number uno di mundo den e deporte di Beach Tennis. 

Cu e cambio di Eagle Beach pa Bushiri, no unicamente es- 
aki a trece cune cambionan den localidad, pero sigur cu si, 
cambionan grandi den e logistica di e evento. Tur aspecto 
mester a wordo calcula di nobo, paso e ta un localidad nobo. 

Pero nos tur sa, cu e organisadornan di e evento aki, ta hen- 
denan specialisa den esaki. Beach Tennis Aruba, tin mas 
cu 10 aña organisando e evento aki, sin ningun problema, 
atraendo mas cu 2500 persona pa dia, cu ta bin experiencia 
e weganan y e atmosfera di e evento completo. 

Combersando cu Sjoerd de Vries, nos a puntre kico t’e cam- 
bionan di mas grandi pa loke ta trata e logisitica, awor cu e 
evento lo tuma lugar na Bushiri y no na Eagle Beach. 

“Na prome lugar, nos a subi e cantidad di veld na 45, nos lo 
tin un stadion mas grandi ainda cu e añanan anterior. 



Di e 45 veldnan, 20 lo tin luz cu ta nifica cu e weganan lo 
bay sigur te cu 9or di anochi sin problema. 

Lo tin mas lugar pa sinta y tambe lo introduci 3 veld, ca- 
minda lo ta bay tin demostracion di e deporte aki n’esnan 
cu ta interesa pa siña. 

Sigur no por laga afo tur e standnan, e bar bon surti manera 
semper, cushina di Gianni’s tambe lo tei”. Sjoerd de Vries 
no kier divulga tur cos, lo tin mas sorpresa, pero lo informa 
esakinan despues. 

Nos kier a invita cada un cu kier participa n’e torneo, pa 
please subi nos website www.arubabeachtennisopen.com . 
eyriba bo ta haña tur informacion necesario y inscribi pa 
segura bo participacion. 


Arubus no tin servicio diadomingo mainta 

GERENCIA di Arubus N.V. ta participa cu diadomingo 22 
di september 2019 nan busnan lo NO ta den servicio entre 
9’or di mainta te cu 12’or di merdia debi na un reunion in- 
terno pa tur trahador. Por fabor tuma nota di e informacion 
aki pa evita cualkier inconveniencia. 

Acddente serio na 
cruzada di Citgo 
Paradera, un 
criatura di 4 aña 
a ser hiba hospital 






DIABIERNA merdia pa mas o menos 12:30 p.m informacion a 
drenta di un accidente serio n’e cruzada di Citgo Paradera.Mesora Po- 
lis y tambe Polis di Trafico a dirigi nan mes p’e sitio. 

Na yegada nan a topa cu un Nissan Tiida y un Kia Sportage, ambos cu 
basta daño material. 

LOKE A SOSODE 

N’e sitio nos a compronde cu e Nissan Tiida bayendo direccion Piedra 
Plat, tabata core cu e señal di luz banda drechi sendi. 

Esaki a pone cu e dama na stuur di e Kia Sportage a pensa cu e Nissan 
lo ta bay bira. 

Lamentablemente esaki no a sosode, dor cu Nissan a sigui straight y 
dor di esaki ta dal contra porta di e Kia Sportage. 

Den e Kia Sportage tabatin tres persona, dos adulto y un mucha muher 
di 4 aña. Debi n’e impacto, e mucha lo a bay dal su cabes basta duro y 
tabata yora. 

Chauffeur di e Sportage tambe a ricibi golpi, pero no di gravedad. Mes- 
ter remarca cu ambulance a tarde basta, debi cu exactamente e mo- 
mento ey otro cosnan a pasa unda tabatin mester di ambulance tambe. 
Na yegada di e ambulance su Paramediconan mesora a baha y cum- 
insa busca informacion di esnan cu tabatin mester di asistencia. 

Na final a opta pa hiba e criatura Hospital pa un control medico mas 
riguroso. 

Parlamentario drs. Shailiny Tromp-Lee (MEP) 

Cu palabra di elogio p e Proyecto y Good to Great 7 



DIARANSON mainta ultimo, e proyecto ‘Good to Great’ 
pa hobennan di scolnan secundario a bay di bishita na Hil- 
ton Hotel. E Proyecto ‘Good to Great’ ta dirigi pa hoben- 
nan haya sa kico ta rekeri pa ta un profesional y asina na 
un edad jong enfoca riba cua carera nan kier scoge pa nan 
futuro. E biaha aki a toca turno un biaha mas n’e studian- 
tenan di Abraham de Veer School. 

E Proyecto ‘Good to Great’ ta hopi bon hinca den otro y 
sigur ta yuda amplia e conocemento di nos studiantenan 
encuanto e posibel profesionnan cu nan por bay studia pe y 
ki t’e posibilidad pa trabou cu tin aki na Aruba. E proyecto 
ta financia pa Gabinete Wever-Croes y ta keda dirigi pa 
señor Jalken Antonia y señora Terry Gumbs. 

E proyecto a cuminsa aña pasa y e biaha aki e studiantenan 
di Abraham de Veer School a haya splicacion amplio di kico 
tur t’e trabounan cu ta tuma lugar na Hilton Hotel. Pro- 
fesionalnan di diferente Departamento di Hilton Hotel a 
sinta cu e studiantenan pa dunanan splicacion over di nan 
trabou diario den Hilton Hotel, kico ta nan vision, mision y 
balornan. Alabes nan a enfoca riba nan carera profesional y 
a contesta tur pregunta cu e studiantenan tabatin. 


Parlamentario Tromp-Lee durante e mainta aki a hiba un 
discurso cortico n’e studiantenan caminda e.o. el a enfatisa 
cu den bida tur cos ta posibel, cu nan mester durf pa soña, 
pero na mes momento nan mester realisa cu nada ta bin 
cay for di cielo y cu nan mester traha duro pa haci tur nan 
soñonan bira realidad. 

Alabes a haci uso di e oportunidad pa felicita e coordina- 
dornan di proyecto y a gradici Abraham de Veer School y 
Hilton Hotel y su trahadornan pa acepta pa participa n’e 
proyecto aki. Sigur un proyecto cu ta dirigi na bienestar y 
progreso di cada studiante y cu a largo plazo lo beneficia 
Aruba tambe. 

Na final di e programa, loke mas a resalta ta cu e studi- 
antenan a expresa cu nan a siña for di e mainta na Hilton 
Hotel cu nan mester traha duro pa por progresa y a siña cu 
den un hotel tin diferente tipo di trabou cu por keda eherce. 
Mayoria di studiante a indica cu nan a siña cu tanten bo ta 
dispuesto pa duna mas di bo mes bo por yega hopi leu den e 
hotel. Sigur nan a cera conoci cu personanan cu por bira un 
role model pa nan y un fuente di inspiracion. 

Despues cu nan Quadracer a kentel na 
Tanki Flip; pareha turista a keda herida 




DIABIERNA merdia Polis di Trafico tabata man yen 
cu varios accidente. Asina algo prome cu 1:30 p.m Polis y 
ambulance a bay rotonde Tanki Flip, unda un Quadracer 
lo a accidenta. 

Na yegada ya algun miembro di Kazerne di Brandweer 
a sali y tuma nota di loke a pasa, debi cu tabata tin dos 
persona herida. 

N’e sitio nos a compronde cu ta trata di dos turista o sea 
un pareha, kendenan aparentemente no sa maneha e 
Quadracer. E accidente a sosode momento cu nan a bay 
tuma e bocht riba e rotonde, y cu e Quadracer a kentel na 
banda drechi. 

Esaki a causa cu ambos a cay heridando nan mes. E dama 
tabata keha di dolor na brasa, mientras e cabayero a haya 
un kap riba su wowo drechi. 

Na yegada di Paramediconan nan preparanan y despues 
sali cu ambos direccion Hospital. Posiblemente velocidad 
poco halto y no sa con maneha e vehiculo aki lo a causa cu 
e Quadracer a kentel. 

Parlamentario Edgard Vrolijk (MEP): 

Scucha Mike Eman ta mescos cu laba cabes di burico; 
bo ta perde awa, habon y mas importante tempo 



“Mi a haya mi mes ta scucha e locuranan di Mike Eman, 
pasobra hopi hende a pidimi pa scuch’e y pa trece mi 
pensamento riba esaki. Scucha Mike Eman ta mescos 
cu laba cabes di burico: bo ta perde awa, habon y mas 
importante tempo. 

Pero p’e biaha aki mi a dicidi di perde mi tempo pa scuch’e 
keriendo cu e lo trece speransa p’e pueblo, pero e palabra 
cu e kier laga penetra den pueblo ta: “No ta normal”. Awel 
laga nos pone riba un lista kico no ta normal”, segun Edgard 
Vrolijk di MEP. 

E lista di ‘No ta normal’: 

1. No ta normal pa endueda e pais aki sin misericordia 
y poniendo bao supervision financiero y hamas por a 
yega na un surplus, pero a redobla nos debe nacional 
te 4.2 biyon florin. 

2. No ta normal pa crea debenan di 2 biyon na 
proyectonan PPP sin cu nunca bo a splica for di 
unda ta saca placa pa paga p’e proyectonan aki den e 
proximo 30 añanan. 

3. No ta normal pa distribui mas di 900 miyon florin di 
placa di pueblo cu e Gobierno di MEP a laga atras na 
2009. 

4. No ta normal pa masacra e aspecto social na Aruba. 

5. No ta normal pa manda e pensioen te 65 aña. 


6. No ta normal pa introduci e Middelloon Regeling 
cu awe ora e pensionado baha cu pensioen e lo wak 
cuanto el a perde di su pensioen y ainda falta esnan 
cu falta hopi pa baha. 

7. No ta normal pa kita e medida mas cruel di e AOV di 
pareha. 

8. NotanormalpalagaRichardArends masacraturNV’s 
y tambe percura pa su mes un contracto lucrativo den 
RDA. 

9. No ta normal pa laga haci negoshi formal cu tereno di 
pueblo haciendo amigonan miyonario y pueblo mas 
tristo pa paga e debe orguyosamente cu Mike Eman 
mes a crea. 

10. No ta normal pa apoya tanto corupcion cu hasta 
un Minister di Labor, Paul Croes a wordo condena y 
kende a sigui cobra su salario di Ministro trankilmente 
den prison y esaki cu aprobacion di fraccion di AVP. 

11. No ta normal cu a laga Aruba su nomber na 
berguensa den exterior den e caso di Citgo unda cu 
ta considera Aruba un paraiso di corupcion y unda cu 
Minister di Energia y Labor y consehero di AVP ta 
core den limosin y cera negoshi cu esnan cu awe ta 
cera pa corupcion. 

12. No ta normal pa regala tereno di Aruba n’e 
grupo di Citgo pa haci comercio aki na Aruba cu awe 
e grupo aki ta cera pa corupcion. 

13. No ta normal cu un Prome Minister cu a gaña 
pueblo cu lo habri refineria y lo bin cu un pilar 
economico berde pa Aruba, a tuma un pueblo haci y 
kier papia di desaroyo economico cu kizas ta pa su 
persona y brotheman. 

14. No ta normal cu un ex Prome Minister sin 
salario por biba den un Penthouse, mientras pueblo 
cu hopi orguyo tin di paga e debe cu el a crea. 

“Mi por sigui yena e lista largo aki, pero no tin lugar 
mas pa pone den corant. Pero un conclusion cu por 
saca ta cu Mike Eman no por ta normal di kere cu 
pueblo t’asina ingenuo di por ker’e, mientras cu tur 
desaster y sigur e debe monstruoso cu el a laga atras 
pa pueblo bay paga, esey pa mi no ta normal” 

, Edgard Vrolijk di MEP a conclui. 

Gcmadornan di Aquathlon di Filomena College Mavo 



E fin di siman cu ta tras di lomba, Filomena 
College Mavo a tene su dia di recreacion y 
competencia. Esaki a tuma lugar na Commu- 
nity pool San Nicolas. 

Alumnonan a pasa algun ora dibertido y a siña 
conoce otro na un forma diferente. E dia taba- 
ta den man di maestronan Addonsito Croes y 
Roan Petronia. 

Tambe un grupo di alumno a participa n’e 
competencia di deporte cu e maestro di gym a 
organisa. 

E 4 ganadornan a resulta Samira Sierra y 
Carienne Magdenborought y den cabayero 
Jaydon Croes y Raymond Barry. Tur 4 a ricibi 
nan premio for di man di e maestronan cu a 
hinca e dia aki den otro. 

Homber a pasa dor di plafond y ta cay heridando su mes 

DIABIERNA merdia 12:30 Polis y ambulance a wor- 
do manda cu urgencia p’e negoshi, Sweeet Home Sweet 
na Avenida Milio Croes, pa un persona cu lo a cay for 
di dak. 

Na yegada nan a constata un persona riba vloer n’e en- 
trada parti paden, e tabata keha di basta dolor. 

Na prome instante a pensa cu e persona aki lo ta un 
empleado di e lugar, pero esaki no tabata e caso. 

A resulta cu e persona aki lo ta traha pa un compania 
cu ta instala Solar Panels. Durante cu el a subi pa bay 
mira con lo haci e instalacion, e lo a pisa un caminda 
robes y pasa via plafond bin abou. 

Polis a avisa instancia manera DTI, pa sorto di acci- 
dentenan manera esaki. Paramediconan despues di a 
stabilisa e persona a transporte pa Hospital. 

Inauguracion di e "Birthing PooT na HOH 

E unico hospital den nos region unda 
mamanan por haya yiu den awa 




Enfermeranan di Departamento di 
“Maternity” y “Obstetrics” na Dr. 
Horacio E. Oduber Hospital tabata 
di fiesta na momento cu e apertura 
oficial a tuma lugar di e ‘ birthing 
pool\ 

Aruba tin e unico hospital aworaki 
den region unda un hende muher 
por haya yiu den awa. E Manager 
di Cuido, esta sra. Renita Blindel- 
ing hunto cu un baby recien naci cu 
su man inocente hunto cu partera 
Xochi Woorts di Duna Luz a corta 
cinta p’asina celebra e momento 
historico aki. 

Ora Departamento di “Maternity & 
Obstetrics” a muda p’e edificio nobo 


a introduci un servicio nobo tam- 
be, esta e ‘ birthing pool\ asina sra. 
Blindeling a duna di conoce. 

Ta un forma cu mamanan por duna 
luz mas relaha y por trece nan baby 
na mundo den un sistema mas 
trankil. 

E awa cayente den e badkuip ta 
haci cu e dolornan ta bira menos y 
tambe dor di e “buoyancy” di awa e 
pashent ta mas relaha. 

Pa motibo cu e pashent ta relaha, e 
curpa tambe ta relaha y e hayamen- 
to di yiu ta bay mas liher. E chen- 
snan pa scheur ta menos y e parti di 
pusha ta bira menos doloroso. 

E ta beneficioso p’e mama y baby, 
pasobra e baby ta sali for di un tem- 
peratura agradabel di 37grado y ta 
nace den un badkuip cu e mesun 
temperatura. 

Despues di e parto ta spula e awa 
y ta haci uzo di cierto desinfectan- 
tenan specialmente pa haci e bad- 
kuip limpi atrobe. 

Tur e protocolnan tabata cla pa bas- 
ta tempo y prome cu a haci uzo di 
dje pa prome biaha a repasa e pro- 
tocol cu tur enfermera y tambe cu 
tur specialista. 

E prome ‘try out’ p’e birthing pool 
a bay hopi bon. E mama a haya su 
di dos yiu, esta baby Matias Tobon- 
Hernandez y su experencia di duna 
luz tabata excelente. 


E1 a ricibi bon atencion y a prepar’e 
psicologicamente pa duna luz. Tur 
cos tabata diferente entre duna luz 
den awa y no den awa. E1 a gradici 
tur cu tabata cun’e p’e yudansa rici- 
bi y ta recomenda otronan pa tambe 
uza e sistema di haya yiu aki den 
awa si e ta un posibilidad. 

Tabatin hopi pashent cu a pidi 
p’esaki for di dia cu e piso a habri den 
e edificio nobo. Pa bin na remarca 
pa duna luz den e “birthing pool”, ta 
depende di e embaraso di e mama. 
Tin varios motibo cu lo establece si 
por of no por bin na remarca, sra. 
Renita Blindeling a duna di conoce. 
Tur mama cu ta interesa pa haya 
yiu den awa, por tuma contacto cu 
nan partera y papia cu nan den e 
tempo di controla y mira si nan ta 
bin na remarca pa por duna luz den 
e u birthing pool”. 

Pashentnan p.e. cu ta bou man di 
specialista of tin algun complica- 
cion durante nan embaraso no ta 
consehabel pa nan duna luz den e 
“birthing pool”. 

Renita Blindeling a duna di conoce, 
cu nan ta pidi pashentnan cu ta bou 
cuido di partera so, pasobra eynan 
por establece cu e embaraso ta bay- 
endo mas normal posibel. 

Esaki sigur ta nifica un otro paso 
padilanti den cuido medico na Aru- 
ba. Masha pabien na Departamento 
di Maternidad p’e logro bunita aki! 

Aruba Bank ta invita comunidad 
pa asisti n # e Fiesta di Cunucu 2019 




DURANTE e luna di september, Stichting Monu- 
mentenfonds Aruba ta celebra su monumentonan 
protehi pa ley, por medio di diferente actividad pa 
nos comunidad. 

Un di e actividadnan aki t’e Fiesta di Cunucu cu 
ta wordo organisa pa Fundacion Museo Arubano y 
Departmanto di Cultura pa di cinco (5) aña. 


Aruba Bank ta patrocina proyectonan cultural, 
manera e Fiesta di Cunucu, cu ta contribui na nos 
comunidad dor di conecta idea y individuonan, re- 
flehando y stimulando cambio positivo. E fiesta ta 
tuma lugar diadomingo, 29 di september, 2019 for 
di 10’or di mainta pa 3’or di atardi na Cas Tan Tin 
cu ta situa na Pos Abao #19. 

En conexion cu siman di lenguahe di seña nos kier 
informa cu FEEDA (Fundacion pa Esnan cu Defi- 
ciencia Auditivo) y miembronan di e fundacion lo 
tin un gran variacion di bebida y lo bende esakinan 
por medio di e lenguahe di seña. E ganashi genera 
lo bay directamente pa FEEDA. 

Aruba Bank ta extende un invitacion na comunidad 
pa asisti n’e evento cultural pa sostene e fundacion 
y e artistanan local cu lo haci diferente presenta- 
cion y lo tin nan productonan local na benta. 

Minister Otmar Oduber a aproba plan Build With Nature 




PA locual ta desaroyo duradero na Aruba, ta importante pa 
anuncia cu a aproba plan ‘Build with Nature’. Un paso grandi 
den direccion di creacion di balansa entre desaroyo y preser- 
vacion di medio ambiente. 

E plan nobo aki ta bay den detayenan di locual ta nifica con- 
strui y tin desaroyo cu teniendo na cuenta naturalesa y a 
wordo traha pa departamento encarga cu naturalesa y medio 
ambiente (DNM). 

Subsecuentemente den un team integral cu tur departamento 
concerni manera DIP y DOW, a bin cu un plan final cual ta 
den balans. 

Un punto importante di e plan ta, cu e ta toca temanan di de- 
saroyo y tecnicanan nobo na unda cu medio ambiente ta wordo 
uza den forma cu e ta percura pa cualkier infrastructura cu 
wordo implementa, por wordo haci teniendo bista cu e calidad 
di bida di usuarionan. Ademas ta enfoca riba cantidad di tema 
manera velocidad di trafico y su implicacionnan pa areanan, 
molester di sonido y calidad di aire. 

P’e aspecto di otorgacion di tereno p.e., ya a haci conexion cu 
maneho di DIP caminda cu den opcion di DIP lo bin cu guia pa 
ciudadano y comerciante den e caminda corecto p’asina tin un 
desaroyo balansa na momento di construccion. 

Finalmente conforme un maneho integral, den practica ta im- 
plementando tecnologia nobo y inovativo, pa mehora areanan 
natural y areanan mas habita, pa di e forma aki mehora nos 
calidad di bida y tambe con nos ta experencia nos areanan. E 
plan aki ta integra cu e ROP y den futuro cercano ROPV. 

Ku argumentonan / mortal / kontra e minister: 

Wisio sumario kontra 
Marilyn Alcalá-Wallé 

WILLEMSTAD. E instituto di enseñansa profeshonal DiBo 
N.V. a entamá i a gana un wisio sumario kontra minister di 
Enseñansa Marilyn Alcalá-Wallé pa eksigi kompensashon 
pe hecho ku miles di studiante na Kórsou a keda perhu- 
dikápa falta di e minister. 

E instituto hasta ta konsiderá ku lo no ta mal idea pa Ulan- 
da dikta un Instrukshon kontra e minister pa korehi e er- 
ornan. 

DiBo ta para pa Directieve Innovatieve Beroeps Opleidin- 
gen B.V. (DiBo). 

DiBo a gana e kaso pasobra e minister no a manda ningun 
hende di su ministerio pa kontestá e demanda i wes a pro- 
hibi e minister pa krea e impreshon ku lo anulá e lisensia 
di DiBo komo instituto di enseñansa profeshonal. 

DiBo mester a lastra e minister dilanti wes pasobra e ta- 
batin intenshon pa kondishonalmente prohibi DiBo di fun- 
shoná. 

E intenshon pa anulá e lisensia tabata kondishonal paso- 
bra Ministerio di Enseñansa mester regla e kaos den su 
seno propio promé. 

Masha tempu pasá Ministerio di Enseñansa sa dje kaos ku 
ta reina pasobra tantu ABC-opleidingen i DiBo a denunsia 
esaki pero e minister ta ninga di drecha e situashon. 


Parlamentario ke sa: 

Kámara ta stimulá 
su miembronan pa 
inverti den produkto 
di eksportashon? 

WILLEMSTAD. Komishon Sentral di Parla- 
mento di Kórsou dia 17 séptémber a diskuti e 
rapórt i parlamentaria Obispo tabatin diferente 
pregunta. 

Despues di un referensia na su tema faborito, 
esta kumplimentu ku pago di belasting na tem- 
pu pasobra e ke sa kon e takuadra ku e vishon 
nobo. 

Ela mustra ku Industria di eksportashon ta 
klave pa kresementu di ekonomia i tambe dre- 
cha e Balansa di Pago di nos Pais Kórsou. 

E ta puntra kon Kámara di Komersio ta stimu- 
lá su miembronan pa invertl den e industria di 
eksportashon. 

E ke sa si nan ta sostené e idea di un Strategia 
di Kresementu pa Kórsou i kua ta e proyektonan 
ku ta kla pa ehekutá. 


E ta perhudikando studiantenan.... 

Instituto di Enseñansa Profeshonal 
no ta tuma mas di Minister Alcalá 


WILLEMSTAD. E instituto di enseñansa profeshonal 
DiBo ta luchando un aña i mei kaba kontra e abuso di 
poder di Minister Marilyn Alcalá-Wallé. 

Den esaki e minister ta hañando apoyo di Inspektor di 
Enseñansa Rubia Martina-Bitorina. 

DiBo a harta dje situashon aki i no ta sinta mira kon 
Ministerio di Enseñansa ta hinka studiantenan ta bira 
viktima di e falta di lei, Maneho i Guia di Ministerio 
di Enseñansa. 

Erornan tekniko ta al orden del dia i miles di studiante 
tin supuesto diplomanan rekonosé ku no ta válido pa- 
sobra nan ta kontené eror di forma, eror tékniko. 


Danki ne aktitut kaprichoso dje minister, e studian- 
tenan lo keda perhudiká awor i den futuro pasobra nan 
a plaka hopiplaka pa n estudio pero e diploma no ta 
valido. 

Nan ta pagando nan debe na Studiefinanciering siendo 
ku a tuma nan hasi kéns ku nan tin un diploma reko- 
nosé. E plaka ku e studiantenan a inverti ta sén tirá 
afó i tempu ku nan a dediká na nan estudio ta tempu 
pérdl. E daño ku e studiantenan aki a sufri ta gigantes- 
ko i ta inaseptabel pa mantené e sistema aki awendia. 
Por sierto ku esaki tabata un dje puntonan mas impor- 
tante dje wisio sumario kontra Minister MarilynAlca- 
lá-Walléi Ministerio di Enseñansa. 

Pa studiantenan bira konsiente: 

Debate korupshon pa un Kbrsou mas integro 



WILLEMSTAD. 


Djaweps 18 di september Korsou Transparente a 
lansa e kompetensia di debate pa alumnonan di skol 
sekundario. 

Aña pasá e fundashon a lansa e promé edishon di e 
kompetensia titulá ‘FBI Champion’ ku e tema di integ- 
ridat i korupshon. 


Pa motibu di su éksito aña pasá e fundashon a ekspan- 
dé e kompetensia e aña aki. E aña aki tur alumno for 
di un edat di 16 pa 20 aña di skolnan di SBO, HAVO i 
VWO na Kórsou por partisipá na ‘FBI Champion’ ver- 
shon 2.0. 

FBI ta nifiká “Fidelity, Bravery i Integrity” ku huntu 
ta forma nos komportashon, segun presidente di Kór- 
sou Transparente Michael Hernandez. 

Ekspertonan di e fundashon lo reta e alumnonan pa 
pensa riba nan propio komportashon i ambiente pa 
pone nan analisá kon Integro nan ta? 

Alabes e alumnonan lo risibi un workshop di 10 lés 
grátis kon pa debatl i papia dilanti di un publiko. 

E final lo tuma lugá dia 8 di desémber, un dia promé 
ku e dia internashonal di Anti-Korupshon, kaminda lo 
batayá pa e titulo di "FBI-Champion". 


Secretario di Estado Raymond Knops 
ta bishitá region Caribense 


KRALENDIJK - Secretario di Estado Raymond Knops (Asunto Interno y 
Relacion den Reino) lo haci un bishita di trabou na Sint Eustatius, Saba 
i Sint Maarten di diadomingo awor 22 te cu diárazon 25 di séptémber. 

Durante su bishita na Sint Eustatius dialuna, lo tin un asina yamá 
‘Townhall Meeting’. Aki Secretario di Estado lo duna un splicacion na 
habitantenan tocante e progreso di recuperacion di órden administra- 
tivo riba e isla. 

Na maart 2018 a tuma over e mando di e isla, pa motibo di gran aban- 
dono di tareanan cu e isla tabata enfrentá. 

Diamars Secretario di Estado Raymond Knops ta bishitá Saba, na unda 
e lo bay mira e trabounan andando den haf, siguiendo daño causá pa 
orcan. 

Riba e mesun dia e ta bula pa Sint Maarten, na unda e bishita ta den 
cuadro di resultadonan concreto di reconstruccion di e isla. E lo papia 
den Parlamento y bishitá algun proyecto cu a bira posibel pa ehecutá, 
dor di financiamentu for di Hulanda, incluyendo reparacion di casnan. 

No portin ningun reklamo.... 

SVB ta regla kuentanan di SVB generosamente! 


WILLEMSTAD. Durante e seshon di aklarashon i du- 
namentu di kuenta i rason den e relashon finansiero 
entre SVB i SEHOS, a bin Sali bon kla dilanti ku SE- 
HOS por tin reklamo ku sén no ta yega pero mester 
atmiti ku SVB ta kubriendo nan kuentanan generosa- 
mente. 

For di momento ku tin e komponente di duna vorskot 
riba un kontribushon ku ta pagadero den futuro, e are- 
glo aki mester a na benefisio di SEDOS. 

E problema ta ku SEHOS ta usa e plaka pa maneho 
diario di hospital, pa paga debe bieu. 

Drs. Philip Martis, direktor di SVB, ayera a splika ku 
e situashon ta un historia largu kaminda SVB a bin 
ta yuda SEHOS masha hopi apesar ku ta diskuti riba 
diferensianan di opinion. 

Drs. Martis a splika ku ta for di 2016 SVB a bin ta 
duna SEHOS fuera di presupuesto koriente miones na 
vorskót pa SEHOS hiba maneho diario dje hospital. 

Na momento ku tin problema pa distribuidor of mester 
paga pa kualke servisio of material, SVB ta yuda nan 
ku garantia ne deudor. 

E direktor di SVB a hasi un rekuento kon minister 
di Salubridat a bin ta subi e suma ku SEHOS mester 
haña ku desenas di mion florin. 

Aña pasá mes SVB a paga SEHOS 15 mion florin mas 


ku e montante reglamentario sin konta e mionnan di 
añanan anterior. 

E temporada aki SEHOS ta bolbe pone preshon pa haña 
mas sén pero di otro banda e direktor di SVB a lesa un 
kaminda ku nan a gana 1 mion florin pero ofisialmente 
e no a haña informashon di esaki. 

Resien mes SVB a bolbe duna garantia pa un total di 2 
pa 3 mion florin pa nan por enkargá material i remedi i 
si nan no tinsén pa paga, SVB ta paga e kuenta. 

Aña pasá SEHOS asina a haña 135 mion florin i asina 
e direktor di SVB a duna minusiosamente kuantupla- 
ka SEHOS ta haña. 

Konstantemente SEHOS tabata haña mas sén ku ta- 
bata presupuestápero e responsabilidat di kuido ta ser- 
ka nan i ta SEHOS mester sóru balansa nan gastunan. 
Ultimamente SEHOS a bolbe pone preshon pa haña 
mas sénpero SVB a para’riba ku nan no por paga debe 
bieu ku e sén di operashon diario. 

Drs. Martis a atverti ku SEHOS mester atende e asun- 
tu aki na serio pa garantisá e kuido di pashéntnan sino 
SVB mestermanda hende afó i esei ta kosta mas. 

E direktor di SVB a splika finalmente ku si nan no por 
deskontá e suma di vorskót na final dje trayekto ku ta 
mas ku e presupuesto ku nan tin derecho riba dje, SE- 
HOS mester resolvé e asuntu aki. 


PERSEKUSHON DIKATORIAL? 

DI akuerdo ku direktiva di DiBo N.V. e minister a re- 
voká e lisensia di DiBo 

Kaba dia 31 di yanuari 2018 sin ku nan a kontrolá, sin 
ku tabatin prueba i sin atvertensia previo i sin tende e 
otro banda di medaya. 

E reakshon di DiBo N.V. tabata aplastante! 

Den nan reakshon nan a proba ku Minister Marilyn 
Alcalá-Wallé no solamente ta violá lei riba hopi tereno 
pero ta hasi su mes kulpabel na insulto i difamashon 
publikamente. 

E ministerio mester a anulá revokashon dje lisensia pa 
motibu di eror formal pero te awe e minister no a reak- 
shoná konkretamente e defensa kontra-atake di DiBo. 



STICHTING V00R V0LKSHYGIENE VAN 

Het WitGele Kruis Aruba 

Sinds 1959 ten dienste van de Arubaanse gemeenschap 
Postbus 488, Oranjestad 

Cu inmenso tristeza na nos curazon, 
directiva, staff y personal ta participa fayecimento di: 

Sr. Rigoberto Ignacio Angela 

Tata di nos colega Mylene Everon-Angela 

Nos ta extende nos mas profundo condolencia na demas 
famianan y hopi forza den e momentonan dificil aki. 

Cu Rigo drumi dushi den brasa di Señor. 

UN SNECHI DIPALABRA DI DIOS 

XXV DIADOMINGO ORDINARIO 

I lect: Amos 8,4-7 
Salmo: 113 

II lect: 1 Tim 2,1-8 
Ev: Lc 16,1-13 

Den e tempo aya Hesus a bisa su discipelnan lo siguiente: “Tabatin un cierto homber rico cu tabatin un 
administrado. A sosode cu nan a denuncia e administrado cerca su shon, pasobra e tabata drispidi su 
propiedad. E shon a yama su administrado y a bis’e: “Ta kico e cos cu mi a tende di bo ey? Duna mi 
cuenta y rason di bo maneho, pasobra asina bo no por sigui traha pa mi.’ E administrado a pensa: ‘Kico 
mi mester haci, awor cu mi shon ta bay kita mi for di mi trabou di administracion? Coy un pik di coba 
buraco? Mi no tin forsa pa haci e cos ey! Of mi mester cana pidi limosna? Mi tin berguensa! Ahan! Mi sa 
kico mi tin cu haci pa sigura cu ora e kita mi for di mi posicion, algun hende lo ricibi mi den nan cas.’ E1 a 
bay yama e hendenan cu debe su shon un pa un. E prome el a bisa: ‘Cuanto bo debe mi shon?’ E contesta 
tabata: ‘Shen bari di azeta di oleifi.’ E administrado a bis’e: ‘Tuma e recibo y cambi’e lihe, pone 
cincuenta!’ Despues el a informa cerca un otro: ‘Abo, cuanto bo debe?’ E contesta tabata: ‘Shen saco di 
trigo.’ E administrado a bisa: ‘Tuma e recibo aki cu bo a traha, cambi’e pone ochenta!’ E shon a elogia 
con bispou e administrado inhusto tabata. Si, asina ta: Hende ta sigui e mundo aki, ta trata otro cu mas 
sabiduria cu hende cu ta sigui e luz. Tambe Mi ta bisa boso: cera Amistad cu yudansa di placa engañoso, 
pasobra ora esey faya boso, nan lo ricibi boso den cas eterno. 

Esun cu ta fiel cu cos chikito, lo ta fiel cu cos grandi y esun cu ta deshonesto cu cos chikito lo ta 
deshonesto cu cos grandi tambe. Si boso no tabata confia cu rikesa engañoso di e mundo aki, ken por 
confia boso cu rikesa berdadero? Anto si boso no ta di confia cu loke ta pertenece na otro, ken lo a duna 
boso loke ta pertenece na boso? Ningun catibo di cas no por sirbi dos shon, pasobra sea e ta odia esun y 
stima e otro, of e ta pega un na su curason y menosprecia e otro. Boso no por 
sirbi Dios y placa pareu.” 

Palabra di Señor! 

MENSAHE 

Tin hende ta kere cu rikesa ta sinonimo di felicidad. Nan ta kere cu ora nan tin 
hopi, nan no mester preocupa pa nada. Finalmente e buskeda di haya mas y mas ta bira meta di nan bida 
y nunca nan no ta sinti nan mes satisfecho. Nan no ta compronde cu tur loke nan tin ta regalo di Dios y 
mester uz’e no solamente pa nos mes, sino tambe na fabor di otro. Tanto loke ta trata di nos cosnan 
material, intelectual of spiritual. 

Un dicho ta bisa cu “Placa ta goberna mundo”. Pa medio di evangelio di awe Hesus ta yama nos atencion 
pa administra tur bon di mundo na un manera honesto. Nos manera di administra nan ta mustra nos 
caracter y personalidad. Si hende no ta capas di administra cosnan di mundo, defini pa Hesus como 
cosnan chikito, no por confie cu cosnan di balor. 

“Esun cu ta fiel cu cos chikito, lo ta fiel cu cos grandi y esun cu ta deshonesto cu cos chikito lo ta 
deshonesto cu cos grandi tambe.” Placa ta e cos chikito, p’esey no por pon’e na prome luga. Ora nos ta 
trat’e como prioridad, nos ta bira su catibo. E ora ey na luga di placa sirbi nos, nos ta sirbi placa. E ora ey 
tambe e ta bira pa nos manera un Dios falso. Placa mester sirbi nos y pa medio di nos sirbi nos pueblo. 
Danki Dios cu tin hende di bon curason cu sa comparti cu esnan necesita loke nan tin. E placa bon 
administra y comparti cu otro ta mustra cu tal persona ta merece di haya mas y semper lo sa aprecia 
biennan pasahero y tambe e biennan spiritual. Placa bon administra por yuda nos alcansa rikesanan 
celestial. 

ORACION 

Señor, yena mi di sabiduria y honestidad 
pa mi haci bon uzo di e cosnan material di 
e mundo aki, pa nan no stroba mi di alcansa 
e rikesa berdadero di Bo reino. 

PROPOSITO 




Haci un obra di caridad na fabor di algun persona den necesidad. 

